# Fine mrtve djevojke

| Fine mrtve djevojke |
| --- |
| Žanr | Drama |
| Režija | Dalibor Matanić |
| Produkcija | Jozo Patljak |
| Scenario | Mate Matišić Dalibor Matanić |
| Uloge | Olga Pakalović Nina Violić Inge Appelt Krešimir Mikić Ivica Vidović Jadranka Đokić Boris Miholjević Milan Štrljić |
| Muzika | Pavle Miholjević |
| Premijera | 2002. |
| Jezik | hrvatski |
| Trajanje | 77 min. |
| Država |  Hrvatska |
| Kompanija |
| Distributer | Alka film |
| *Fine mrtve djevojke* na Internet Movie Database |

Fine mrtve djevojke je hrvatski film iz 2002. godine, reditelja Dalibora Matanića. Film u centar interesovanja stavlja lezbejski par, Ivu i Mariju, pa se može označiti kao prvi hrvatski lezbejski film i kao prvi lezbejski film na srpskohrvatskom govornom području.

## Radnja

Iva (Olga Pakalović) i Marija (Nina Violić), mladi lezbejski par, iznajmljuju stan u naizgled sasvim običnoj zagrebačkoj zgradi. Njihova gazdarica, Olga (Inge Appelt) je, takođe, srećna zbog njihovog useljenja i spočetka je Ivu namenila svome sinu, Danijelu (Krešimir Mikić). Premda devojke pokušavaju da sačuvaju svoju privatnost, ne mešajući se u živote svojih komšija, uskoro počinju da otkrivaju da i ne žive u tako običnoj zgradi. Tu je komšija koji u stanu čuva leš svoje žene, kako bi nastavio da prima njenu deviznu penziju. Zatim, učesnik rata koji pati od posttraumatskog stresnog sindroma i fizički zlostavlja svoju ženu, koja pak krišom obavlja abortus u ilegalnoj ordinaciji komšije, ginekologa Perića, kod koga na abortus dolaze i časne sestre. Prave nezgode počinju kada gazdarica Olga saznaje, špijunirajući ih, da su Iva i Marija lezbejke. Podstaknut od strane svoje majke, Dalibor koristi priliku trenutnog Marijinog odsustva i odlazi kod Ive, koju siluje na (odobravajuće) oči svoje majke. Reagujući na silovanje svoje devojke, Marija započinje tuču sa Daliborom u kojoj ga slučajno ubije. Olga podiže ostale komšije, koji se zbog svojih patologija već nalaze u pripravnosti i spremni da se upuste u svako nasilje. U atmosferi linča neko od komšija ubija Mariju. Sve ovo saznajemo u retrospektivi, kroz Ivinu priču policijskom inspektoru. Naime, posle Marijinog ubistva Iva se udala za muškarca i sa njim dobila dete, za koje Olga misli da je njen unuk i kidnapuje ga. Iva ne želi da njen muž to sazna, jer ona krije i ceo njen prethodni život od njega. U poslednjoj sceni Blaž (Ivica Vidović), muž gospođe Olge, ubija Olgu i vraća Ivi dete.

## Uloge

|  |
| --- |
| **Podela uloga** |
| Glumica/glumac
 | Lik
 | Napomene
 |
| Olga Pakalović | Iva |  |
| Nina Violić | Marija |  |
| Inge Appelt | Gazdarica Olga |  |
| Krešimir Mikić | Danijel |  |
| Boris Miholjević | dr. Perić |  |
| Mirko Boman |  |  |
| Jadranka Đokić | prostitutka Lidija |  |
| Milan Štrljić | inspektor |  |

## Nagrade

* Filmski festival u Puli
	+ Velika zlatna arena – za najbolji film
	+ Zlatna arena za režiju – Dalibor Matanić
	+ Zlatna arena za produkciju – Alka film
	+ Zlatna arena za žensku sporednu ulogu – Olga Pakalović
	+ Zlatna arena za mušku sporednu ulogu – Ivica Vidović
	+ Zlatna vrata Pule – nagrada publike
* Međunarodni filmski festival u Sočiju
	+ Specijalna nagrada žirija – Dalibor Matanić
* Geneva Cinéma Tout Ecran
	+ Nagrada mladog žirija – Dalibor Matanić

## Reference

## Vanjske veze

* *Fine mrtve djevojke* na sajtu IMDb
* Fine mrtve djevojke Arhivirano 2008-09-19 na Wayback Machine-u na film.hr
* Fine mrtve devojke, na gay-serbia.com